2 मार्च सन 1956 ईसवी को अफ़्रीक़ा महाद्वीप के अत्यंत प्राचीन देश मोरक्को को स्वाधीनता मिली। यह देश उत्तरी अफ़्रीक़ा में भूमध्य सागर और एटलांटिक महासागर के तट पर स्थित है। अलजीरिया और पश्चिमी सहरा से इसकी सीमाएं मिलती हैं। 7 वीं शताब्दी ईसवी के अंत में मुसलमानों ने इस देश पर अधिकार किया और फिर इस देश पर कई शासन श्रृंखलाओं का राज रहा। 15 वीं शताब्दी ईसवी से इस देश पर योरपीय देशों का अतिक्रमण आरंभ हुआ किंतु 1912 तक यह देश किसी सीमा तक स्वाधीन रहा। 1912 में फ़्रांस समझौते के अनुसार यह देश फ़्रांस और स्पेन के अधीन हो गया जिसके बाद से अब्दुल करीम रीफ़ी नामक मोरक्को के नेता के नेतृत्व में स्पेन और फ़्रांस के विरुद्ध संघर्ष आरंभ हुआ किंतु 1926 में अतिक्रमणकारियों के व्यापक आक्रमण से यह संघर्ष कुचल दिया गया लेकिन इसके बाद भी लोगों ने स्वतंत्रता की लड़ाई को जारी रखा अंतत: दो मार्च सन 1956 ईसवी को यह देश स्वतंत्र हो गया।